Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: és a horgászatról szóló 1997. évi XLI. törvény 20. § (2) bekezdése elõírja, hogy állami horgászjegyet — amely a horgászási jogosultság feltétele — csak olyan személy kaphat,
Paragraph Index: 162

és a horgászatról szóló 1997. évi XLI. törvény 20. § (2) bekezdése elõírja, hogy állami horgászjegyet — amely a horgászási jogosultság feltétele — csak olyan személy kaphat, aki ’horgász szervezet’ tagja, azaz a törvény kényszertagságot ír elõ valamely — az egyesülési jog alapján létrejött — szervezetben. Hasonlóan kényszertagságra kötelezne valamely nyugdíjpénztárban a nyugdíjreformra vonatkozó, jelenleg az Országgyûlésben vitatott törvényjavaslat is. Külföldön elterjedt gyakorlat a kötelezõ szakszervezeti tagság. A kötelezõ tagság és a rendszerint velejáró, közteher módjára behajtható tagdíjfizetés egyrészt, másrészt a köztestület által kibocsátott, a tagokat kötelezõ normák köre közvetlenül korlátoz szabadságjogokat. Ha a köztestületi 2002/130. szám kényszertagságnál — teljesen formális érveléssel — ki is zárnánk az egyesülési szabadság negatív oldala sérelmének mérlegelését, nem kerülhetõ meg az önrendelkezési jog korlátozásának, azaz az általános személyiségi jog, mint az általános cselekvési szabadság sérelmének vizsgálata [Alkotmány 54. § (1) bekezdés]. Ezek az alkotmányossági kérdések azonban nem dönthetõk el önmagukban, és az Alkotmánybíróság nem is általánosságban vizsgálta a kényszertagság kérdését. A jogkorlátozás szükségességét és arányosságát csakis az adott köztestület céljához, s ezen belül különösen a törvényhozó által megjelölt ’közfeladat’-hoz mérhetjük. Így válik a vizsgálat részévé, hogy valóban olyan közfeladatról van-e szó, amely szükségessé teszi ezt az állami kényszerekkel terhes szervezési módot; továbbá olyanról-e, amely a közfeladathoz közelálló vagy azt részben átfedõ tárgyú egyesületi vagy szakszervezeti szervezõdéseket ténylegesen nem korlátozza. Idetartozik az a kérdés is, hogy a kitûzött közfeladat milyen számú és tagolású

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes